**ΕΛΛΗΝΙΚΗ ΔΗΜΟΚΡΑΤΙΑ**

**ΠΑΝΕΠΙΣΤΗΜΙΟ ΚΡΗΤΗΣ**

 **Ρέθυμνο 07/03/2018**

**Διεύθυνση :Οικονομικής Διαχείρισης Αριθ. πρωτ.: 2683**

**Τμήμα :Προμηθειών**

**Ταχ. Δ/νση :Παν/πολη Ρεθύμνου**

**Πληροφορίες :Κ. Καρνιαβούρα**

**Τηλέφωνο :2831077940**

**Fax :2831077960**

**Ε-mail : karniaboyra@admin.uoc.gr**

**NUTS : EL433**

**Ταχ. Κώδικας:74100 Ρέθυμνο**

**ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ**

**(Απόφαση Πρύτανη 2618/06-03-2018 ΑΔΑ: ΨΟΤ1469Β7Γ-84Β)**

Παρακαλούμε, εφόσον ενδιαφέρεστε, να καταθέσετε προσφορά μέχρι και την 19/03**/2018 και ώρα 11.00 π.μ**.,για την άμεση **«Προμήθεια ψυκτικού μέσου (φρέον) λειτουργίας των κλιματιστικών μηχανημάτων που είναι εγκατεστημένα στις κτηριακές εγκαταστάσεις του Π.Κ. στην Πανεπιστημιούπολη και στην πόλη του Ρεθύμνου»** (CPV: 42512500-3-Μέρη κλιματιστικών μηχανημάτων, **ΑΔΑΜ**: 18REQ002726481/27-02-2018).

Το ύψος της προϋπολογισμένης δαπάνης ανέρχεται στο ποσό των **7.502,00€** συμπεριλαμβανομένου Φ.Π.Α. 24% και βαρύνει τον προϋπολογισμό Δημοσίων Επενδύσεων Παν/μίου Κρήτης 2018 (**ΣΑΕ 546 -2014ΣΕ54600012- εγκρινόμενο με ΑΔΑΜ: 18REQ002761367 2018-03-06**).

Η προμήθεια διενεργείται με τη διαδικασία της **απευθείας ανάθεσης** σύμφωνα με τα οριζόμενα στην **177η/Τεχν.1/01-03-2018** συνεδρία του Πρυτανικού Συμβουλίου (738η/Οικον.31/06-12-2011 συνεδρία Πρυτανικού Συμβουλίου **- πρόσκληση εκδήλωσης ενδιαφέροντος**) καθώς και τις διατάξεις του άρθρου **118 § 2 έως και 4** του **Ν. 4412/2016** (ΦΕΚ 147/Α/08-08-2016).

Κριτήριο κατακύρωσης είναι η χαμηλότερη τιμή προσφοράς για το σύνολο των ειδών.

Ακολουθεί πίνακας Όρων συμμετοχής - Τεχνικών Προδιαγραφών και Έντυπο Οικονομικής προσφοράς.

Η παρούσα πρόσκληση αναρτάται στο ΚΗΜΔΗΣ και στην Ιστοσελίδα του Παν/μίου Κρήτης.

**Ο ΑΝΤΙΠΡΥΤΑΝΗΣ**

**ΤΟΥ ΠΑΝΕΠΙΣΤΗΜΙΟΥ ΚΡΗΤΗΣ**

 ΠΑΝΑΓΙΩΤΗΣ ΤΣΑΚΑΛΙΔΗΣ

**Τεχνικές προδιαγραφές – Όροι Συμμετοχής**

Α. Προμέτρηση υλικών – τεχνικές προδιαγραφές

|  |  |  |  |
| --- | --- | --- | --- |
| α/α | Τύπος ψυκτικού μέσο | Ποσότητα (κιλά) | Συσκευασία  |
| 1 | ΥΓΡΟ R422D | 30 | 3 φιάλες των 10 kg |
| 2 | ΥΓΡΟ R407C | 60 | 6 φιάλες των 10 kg |
| 3 | ΥΓΡΟ R410Α | 30 | 3 φιάλες των 10 kg |
| 4 | ΦΙΑΛΗ 60 ΚΙΛΩΝ | 1 | 1 φιάλη των 60 kg |
|  |  |  |

**Τεχνικές προδιαγραφές υλικών**

Όλα τα ζητούμενα ψυκτικά μέσα που αναγράφονται παραπάνω, θα συνοδεύονται από πρόσφατα επίσημα πιστοποιητικά ανάλυσης των συστατικών τους, στην Αγγλική ή Ελληνική γλώσσα. Θα φέρουν δε πρόσφατη θεώρηση γνησιότητας από δικηγόρο.

Θα έρθουν απαραίτητα στις συσκευασίες που αναγράφονται στον παραπάνω πίνακα.

Η φιάλη χωρητικότητας 60 kg αποθήκευσης των υγρών που ανακτώνται, θα πρέπει να μπορεί να επαναγεμίζεται σε πιέσεις μεγαλύτερες των 42bar, που θα υπάρχει κτυπημένο στη φιάλη.

**Τα παραπάνω υλικά θα χρησιμοποιούνται από τον κατά νόμο αρμόδιο υπάλληλο για την χρήση τους.**

Β. Δικαιολογητικά συμμετοχής στο διαγωνισμό.

 Δικαίωμα συμμετοχής στο διαγωνισμό έχουν οι οικονομικοί φορείς, όπως αυτοί περιγράφονται στο άρθρο 2, παρ.1. (11) του Ν. 4412/2016 ήτοι, κάθε φυσικό ή νομικό πρόσωπο ή δημόσιος φορέας ή ένωση αυτών των προσώπων ή και φορέων, συμπεριλαμβανομένων των προσωρινών συμπράξεων επιχειρήσεων, που προσφέρει τη σχετική υπηρεσία. Επιπλέον το δικαίωμα συμμετοχής υποψηφίων καθορίζεται από τα οριζόμενα στο άρθρο 25 του Ν. 4412/2016.

Συγκεκριμένα δικαίωμα συμμετοχής, έχουν φυσικά πρόσωπα ή εταιρίες που ασχολούνται αποδεδειγμένα με την προμήθεια συναφών υλικών – εξοπλισμού (ειδών κλιματισμού ψύξης κ.λ.π.) που θα προσκομίσουν **επί ποινή αποκλεισμού** :

1. Πιστοποιητικό εγγραφής στο Εμπορικό Επιμελητήριο για την προμήθεια με απαραίτητη προϋπόθεση την αναγραφή των σχετικών ΚΑΔ, των υλικών που είναι ζητούμενα στην παρούσα.

2. Υπεύθυνη δήλωση του Ν.1599/1986, στην οποία θα αναφέρεται :

α) ότι αποδέχονται πλήρως όλους τους όρους της διακήρυξης και των παραρτημάτων της

β) τα είδη είναι καινούργια, άριστης ποιότητας και κατασκευής δε φέρουν διαβρώσεις ή κακώσεις, δε φέρουν ελαττώματα, είναι έτοιμα προς χρήση, και ότι αυτά που προσφέρει συμφωνούν απόλυτα µε τις τεχνικές προδιαγραφές-φύλλο συμμόρφωσης

γ) θα βεβαιώνεται ότι τα προς προμήθεια υλικά θα είναι κατάλληλα πιστοποιημένα.

δ) θα βεβαιώνεται ότι μπορούν να διακινούν κατά το νόμο τα υλικά αυτά.

ε) θα δηλώνει υπεύθυνα ότι η κατατιθέμενη προσφορά του ισχύει κατ’ ελάχιστον 120 ημερολογιακές ημέρες από την ημερομηνία διενέργειας του διαγωνισμού και θα αναφέρει τον ακριβή βελτιωμένο χρόνο ισχύος

3. Οι υποψήφιοι θα πρέπει, να προσκομίσουν αποδεικτικό φορολογικής, ασφαλιστικής ενημερότητας, και ποινικό μητρώο η ισχύς των οποίων πρέπει να καλύπτει την ημερομηνία διενέργειας του διαγωνισμού. Το ποινικό μητρώο απαραίτητα εντός τελευταίου τριμήνου.

4. Θα πρέπει να προσκομιστούν, **επί ποινή αποκλεισμού** τα αποδεικτικά έγγραφα νομιμοποίησης του προσφέροντος νομικού προσώπου (στοιχεία ταυτοποίησης σε περίπτωση φυσικού προσώπου και ιδρυτικό καταστατικό με τις τροποποιήσεις του σε περίπτωση νομικού προσώπου και να φαίνεται ευκρινώς σε περίπτωση νομικού προσώπου ο διαχειριστής, ο νόμιμος εκπρόσωπος και το διοικητικό συμβούλιο κατά περίπτωση ) και παραστατικό εκπροσώπησης, αν ο προσφέρων συμμετέχει με εκπρόσωπό του.

5. Κάθε υποψήφιος που εκδηλώνει ενδιαφέρον και καταθέτει σχετική προσφορά, είναι υποχρεωμένος, να καταθέσει εντός του φακέλου ΤΕΧΝΙΚΗΣ ΠΡΟΣΦΟΡΑΣ, (α) συνημμένα τα αποδεικτικά έγγραφα (πιστοποιητικά ανάλυσης των συστατικών τους, τεχνικά φυλλάδια) ότι αυτά που προσφέρει συμφωνούν απόλυτα µε τις τεχνικές προδιαγραφές της παραγράφου Α. «προμέτρηση υλικών/τεχνικές προδιαγραφές». Τα τεχνικά φυλλάδια καθώς και τα πιστοποιητικά θα γίνονται δεκτά στην Ελληνική ή Αγγλική γλώσσα. Τα πιστοποιητικά θα φέρουν δε πρόσφατη θεώρηση γνησιότητας από δικηγόρο.

6. Οι υποψήφιοι θα πρέπει να καταθέσουν εντός του φακέλου ΟΙΚΟΝΟΜΙΚΗΣ ΠΡΟΣΦΟΡΑΣ, συμπληρωμένο το Φύλλο Οικονομικής Προσφοράς (με τη μορφή που υπάρχει).

7. Εγγυήσεις:

Α) Απαιτείται εγγυητική επιστολή συμμετοχής. Οι υποψήφιοι θα πρέπει να προσκομίσουν Εγγυητική επιστολή συμμετοχής: Η εγγύηση αυτή εκδίδεται υπέρ του συμμετέχοντος για ποσό που αντιστοιχεί σε ποσοστό 2% της προεκτιμώμενης αξίας της σύμβασης εκτός ΦΠΑ.

Η εγγύηση συμμετοχής θα πρέπει να αναφέρει τη σχετική διακήρυξη (αριθμός πρωτοκόλλου διακήρυξης), την ημερομηνία διαγωνισμού και το αντικείμενο του διαγωνισμού (τίτλος προμήθειας υλικών και εργασιών).

Η εγγύηση πρέπει να ισχύει τουλάχιστον επί ένα μήνα μετά τη λήξη του χρόνου ισχύος της προσφοράς που ζητά η πρόσκληση.

Β) Απαιτείται εγγυητική επιστολή καλής εκτέλεσης. Μετά την κατακύρωση, ο Ανάδοχος θα πρέπει να προσκομίσει εγγυητική επιστολή καλής εκτέλεσης το ύψος της οποίας καθορίζεται σε ποσοστό 5% επί της αξίας της σύμβασης χωρίς να υπολογίζεται ο ΦΠΑ. Η εγγύηση καλής εκτέλεσης θα έχει διάρκεια τουλάχιστον 120 ημερών από την υπογραφή της σύμβασης (Ν. 4412/2016 άρθρο 72 § 1β).

Γ. Χρόνος Παράδοσης.

Η παράδοση των υλικών και των εργασιών θα γίνει το αργότερο εντός εξήντα (60) ημερολογιακών ημερών από την υπογραφή της σύμβασης.

Δ. Χρόνος ισχύος της Προσφοράς.

Η προσφορά θα είναι ενιαία και θα περιλαμβάνει το σύνολο των περιγραφόμενων ειδών. Οι προσφορές ισχύουν για περίοδο 120 ημερών από την ημερομηνία διενέργειας του διαγωνισμού, χωρίς καμία πρόσθετη αξίωση επαύξησης της τιμής σε βάρος του Π.Κ. ή της αλλαγής του προσφερόμενου προϊόντος.

|  |
| --- |
| **ΦΥΛΛΟ ΟΙΚΟΝΟΜΙΚΗΣ ΠΡΟΣΦΟΡΑΣ** |

|  |  |  |  |  |
| --- | --- | --- | --- | --- |
| α/α | Τύπος ψυκτικού υγρού | Ποσότητα (κιλά) | Τιμή κιλού (€) | Συνολικό Κόστος (€) |
| 1 | ΥΓΡΟ R422D | 30 |  |  |
| 2 | ΥΓΡΟ R407C | 60 |  |  |
| 3 | ΥΓΡΟ R410Α | 30 |  |  |
| 4 | ΦΙΑΛΗ 60 ΚΙΛΩΝ | 1 |  |  |
|  |  | ΣΥΝΟΛΟ |  |  |
|  |  | ΦΠΑ 24% |  |  |
|  |  | ΤΕΛΙΚΟ ΚΟΣΤΟΣ |  |  |